Akademický senát

16.04.2018

**Rozpočet STU - Dodatok 1 k dotačnej zmluve – Úprava dotácie na zabezpečenie zvýšenia platových taríf pre nepedagogických zamestnancov a na zabezpečenie zvýšenia doktorandských štipendií od 1.1.2018- informácia**

Predkladá: **prof. Ing. Robert Redhammer, PhD.**

rektor

Vypracoval: **Ing. Dušan Faktor, PhD.**

 kvestor

Zdôvodnenie: Zabezpečenie zvýšenia platových taríf nepedagogických zamestnancov a doktorandských štipendií

Návrh uznesenia: Akademický senát berie na vedomie rozdelenie dotácie na zabezpečenie zvýšenia tarifných platov nepedagogických zamestnancov a štipendií doktorandov od 1.1.2018

**Informácia o rozdelení dotácie na zabezpečenie zvýšenia tarifných platov nepedagogických zamestnancov a doktorandských štipendií od 01. 01. 2018**

Dodatkom č. 1 k dotačnej zmluve č. 0168/2018 zo dňa 27.7.2018 boli Slovenskej technickej univerzite v Bratislave pridelené finančné prostriedky na zabezpečenie zvýšenia platových taríf pre nepedagogických zamestnancov vrátane odvodov od 1.1.2018 a na zabezpečenie zvýšenia doktorandských štipendií od 1.1.2018 nasledovne:

na podporograme 077 11 vo výške 525 189 €

na podprogrmae 077 12 01 vo výške 315 939 €

na podprograme 077 15 03 vo výške 119 596 €

na podprograme 077 12 01 - zvýšenie doktorandských štipendií vo výške 158 865 €.

 V Kolektívnej zmluve vyššieho stupňa pre zamestnávateľov, ktorí pri odmeňovaní postupujú podľa zákona č. 553/2003 Z.z. o odmeňovaní niektorých zamestnancov pri výkone prác vo verejnom záujme na rok 2018 bolo v Čl. II, ods. 3 dohodnuté zvýšenie základnej stupnice platových taríf zamestnancov pri výkone prác vo verejnom záujme, osobitnej stupnice platových taríf vybraných skupín zamestnancov, osobitnej stupnice platových taríf výskumných a vývojových zamestnancov (t.j. nepedagogických zamestnancov) od 1.januára 2018 o 4,8%.

 1.januára 2018 nadobudlo účinnosť Nariadenie vlády SR č.359/2017 Z.z., ktorým sa v nadväznosti na uvedené ustanovenie Kolektívnej zmluvy vyššieho stupňa zvyšujú stupnice platových taríf zamestnancov pri výkone práce vo verejnom záujme. Nové stupnice platových taríf sú prílohou nariadenia vlády.

 MŠVVaŠ SR rozpísalo potrebu finančných prostriedkov na valorizáciu miezd na rok 2018 pre nepedagogických zamestnancov vo výške 4,8% vrátane odvodov do Sociálnej a zdravotnej poisťovne pre STU vo výške 621506,-€

 Pri výpočte objemu mzdových prostriedkov na valorizáciu vychádzalo MŠVVaŠ SR zo štatistických výkazov Škol 2-04 za obdobie od 1.1.2017 do 30.06.2017. V zmysle uvedeného bol urobený prepočet podľa jednotlivých fakúlt a podľa jednotlivých skupín zamestnancov, ktorý je v **prílohe č. 1.**

Dotácia na zabezpečenie zvýšenia doktorandských štipendií bola rozdelená na základe podielu vyplatených doktorandých štipendií na jednotlivých fakultách na celkovom objeme vyplatených štipendií. Rozdelenie dotácie je uvedené v **prílohe č. 2.**